Na temelju članka 31. stavaka 2. Odluke o socijalnoj skrbi Grada Makarske (Glasnik Grada Makarske, br. 21/21, 5/22 i 14/22) i članka 4. Odluke o iznosu studentske potpore u akademskoj godini 2022./2023. (Glasnik Grada Makarske, br. 21/22), Upravni odjel za javne potrebe i društvene djelatnosti Grada Makarske objavljuje

**JAVNI POZIV**
**na podnošenje zahtjeva za ostvarivanjem prava na**

**jednokratnu studentsku potpore redovitom studentu**

**s područja grada Makarske za akademsku godinu 2022./2023.**

**I.**

Pozivaju se redoviti studenti preddiplomskih, diplomskih i integriranih studija ili stručnih i specijalističkih studija, uključujući studente u statusu redovitih studenta apsolventa u razdoblju od dvanaest mjeseci trajanja tog statusa i studenta koji je upisan na jedno od visokih učilišta u Republici Hrvatskoj, a koji ispunjava uvjet prebivališta iz članka 27. Odluke o socijalnoj skrbi Grada Makarske (hrvatski državljanin koji ima prijavljeno prebivalište na području grada Makarske kontinuirano tri godine, računajući unazad od dana podnošenja zahtjeva) da se na prijave za ostvarivanje prava na jednokratnu studentsku potporu redovitom studentu s područja grada Makarske za akademsku godinu 2022./2023. (u nastavku: potpora).

**II.**

Potpora iznosi:

**560,00 kuna** studentu koji studira u mjestu udaljenom do 100 kilometara od Makarske

**1.100,00 kuna** studentu koji studira u mjestu udaljenom do 300 kilometara od Makarske

**1.750,00 kuna** studentu koji studira u mjestu udaljenom do 500 kilometara od Makarske

**2.250,00 kuna** studentu koji studira u mjestu udaljenom do 700 kilometara od Makarske

**2.350,00 kuna** studentu koji studira u mjestu udaljenom iznad 700 kilometara od Makarske.

**III.**

Uz zahtjev za student obvezno prilaže i:

1. original potvrdu visokoškolske ustanove o redovnom upisu u akademsku godinu 2022./2023.,
2. presliku osobne iskaznice ili elektroničkog zapisa o prebivalištu iz sustava e-Građani.

**IV.**

S naznakom **„Jednokratna studentska potpora“**, prijava se dostavlja preporučeno ili osobnom dostavom na adresu:

**Grad Makarska, Obala kralja Tomislava 1, 21300 Makarska (Pisarnica - Soba 7)**

ili putem emaila: pisarnica@makarska.hr

**V.**

Prijave se podnose od 7. studenoga 2022. do zaključno s 31. siječnja 2023.

Nepotpune i nepravodobne prijave neće se razmatrati.

KLASA: 602-04/22-01/3

URBROJ: 2181-6-06/3-22-2

Makarska, 21. listopada 2022.